Tarrayt-a tettusemras ugar gar yiseggasen n 1960 d 1970 di Fransa. Tettili-d s usemres n tugniwin d ssut deg uselmed. Imi ɣur-s d timawit i d lsas n tegzi ɣef aya terra lwelha-is ɣer usiwel ugar n tutlayt s timmad-is d yinumak ara d-nerfed. Imi aya yettas-d yeshel asma ara ilint tugniwin ara d-yesqarben anamek ugar. Deg tarrayt-a yettruḥu wazal n tutlayt tayemmat imi tessebɛad-itt akk. S unamek n wawal n PAULRIVENC aked PETAR GUBERINA tettekkes akk tutlayt tayemmat deg ulmad d urfad n tutlayin-nniḍen, ur tettaǧǧa ara ula d amyekcem-is ad yili, imi amyekcem-is yessibɛid arfad n tutlayin tiberraniyin.